Morte de Li Wangyang

Li Wangyang (chinese: 李旺阳; pinyin: Lǐ Wàngyáng; Hunan, China le 12 de novembre 1950 – Hunan le 6 de junio 2012) esseva un dissidente chinese, activista pro le derectos del laboratores, membro del Federation Autonome de Laboratores. Post su participation in le protestos de Tiananmen in 1989, ille remaneva durante vinti-un annos in prision pro accusationes de propaganda contra-revolutionari e de incitamento al subversion. De tote le activistas pro-democratic de 1989, ille passava le plus longe tempore in prision. Le 6 de junio 2012, un anno post su liberation del prision, e alcun dies post un interview de television in le qual ille continuava a advocar pro le justification del protestos de Tiananmen, Li esseva trovate pendite in un camera de hospital. Le autoritates del citate Shaoyang initialmente affirmava que le causa del morte esseva suicidio, ma illo esseva cambiate a 'morte accidental' post le autopsia.

Categoria:Gente chinese
Categoria:Activistas